I’ll Cry Instead

«I'll Cry Instead» er en sang av The Beatles som ble skrevet av John Lennon, men offisielt kreditert Lennon/McCartney. Sangen ble først utgitt på albumet A Hard Day's Night som ble utgitt 26. juni 1964 i USA og 10. juli 1964 i Storbritannia. Disse to utgavene av A Hard Day's Night har ikke helt likt innhold av sanger. Videre ble den utgitt 20. august 1964 som A-side singel med «I'm Happy Just to Dance With You» på B-siden.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

Tekstens jeg er rasende fordi han har mistet sin eneste jente. Derfor vil han bare gråte for så å komme tilbake og hevne seg over alle de som har forlatt ham. Det vil skje ved at han skal knuse hjertene på alle andre damer i verden. Men i mellomtiden må han gjemme seg vekk slik at ikke alle kan se han bare har lyst til å gråte.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 79 Det var meningen at «I'll Cry Instead» skulle bli spilt i filmen A Hard Day's Night der de løper ned brannstigen og tuller og tøyser på en stor privat eiendom. Regissør Richard Lester syntes teksten var for selvbiografisk og bitter for Lennons del, slik at han valgte «Can't Buy Me Love» i stedet.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 92Miles, Barry (1978). Beatles in Their Own Words. London: Omnibus Press. ISBN 0-86001-540-8 s. 79 Men da filmen ble relansert på video i 1986, ble «I'll Cry Instead» spilt i en trailer med stillbilder fra filmen før selve filmen startet.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 79

 Innspilling 

«I'll Cry Instead» ble innspilt i to seksjoner 1. juni 1964 i Abbey Road Studios. Seksjon A utgjør de første 1:15 av sangen som de spilte inn seks tagninger av. Deretter tok de fatt på Seksjon B med to tagninger som startet med første vers; deretter mellomverset og siste vers.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 44 Disse to seksjonene ble så klippet sammen og koblingspunktet skjer 1:15 ut i sangen. På både den nevnte amerikanske singeln og den amerikanske utgaven av albumet A Hard Day's Night er det lagt til et ekstra vers (som ikke er inkludert på Something New eller andre utgivelser):

 Forskjellen på britisk og amerikansk utgivelse 
 Seksjon  Versjonen på britisk album  Versjonen på amerikansk album Seksjon A  første vers  første vers Seksjon A  andre vers  andre vers Seksjon A  mellomvers  mellomvers Seksjon A  tredje vers  tredje vers Seksjon B   ekstra vers (samme tekst som i første vers) Seksjon B  mellomvers  mellomvers Seksjon B  siste vers (samme tekst som i tredje vers)  siste vers (samme tekst som i tredje vers)

Selv om det ekstra verset har samme tekst som i første vers, er det allikevel to forskjellige innspillinger. Det høres spesielt på strofen «I'd get myself locked up today».

Det står på plateomslaget til A Hard Day's Night at Lennon og Paul McCartney synger «I'll Cry Instead» sammen, men det er feil. Begge stemmene tilhører Lennon ifølge Ian MacDonalds bok Revolution in the Head. MacDonald skriver også at enkelte kilder har påstått at Lennon spiller tamburinen på «I'll Cry Instead»; hvilket MacDonald mener ikke kan medføre riktighet, siden tamburinspilleren i dette tilfelle har en fantastisk spissfindighet over spillet sitt; en spissfindighet Lennon ikke hadde.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 92 Etter all sannsynlighet holdt Ringo Starr en tamburin i hver hånd (slik McCartney gjorde da de spilte inn grunnkompet til Hey Bulldog, se dette videokuttet fra The Beatles' offisielle webside), og slo markeringer med den ene, mens han ristet konstant rytme med den andre. Ellers kan selvfølgelig enten McCartney, Lennon eller George Harrison ha spilt den andre markerende tamburinen.

 Musikere og instrumenter 

John Lennon: akustisk gitar, vokal
Paul McCartney: bass
George Harrison: elektrisk gitar
Ringo Starr: trommer, tamburin

 CoverversjonerCoverversjoner av «I'll Cry Instead». 

 Utgivelsesår/dato  Artist  Album/Singel september 1964  Joe Cocker  singel 1966  Chet Atkins  Chet Atkins Picks on the Beatles 1983  Billy Joel  B-side til singlen An Innocent Man

Referanser

 Eksterne lenker 
 Sangteksten (presentert på The Beatles' offisielle webside).

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964
Kategori:Britiske sanger